EkBass/fiwiki-20250220-pages-articles huggingface dataset:
Alppivesilisko

Alppivesilisko (Triturus alpestris) on Keski-Euroopassa yleisenä elävä pyrstösammakkolaji. Siitä on aiemmin käytetty myös nimeä vuoristolisko. Alppivesilisko kasvaa 6–12 cm pitkäksi. Se on päältä musta tai ruskea, joskus hieman sinertävä ja alapuolelta oranssi. Vatsapuolella ei ole tummia täpliä tai muitakaan kuvioita, toisin kuin monilla sen sukulaislajeilla. Hännässä on kirkkaansinisiä kuvioita. Paritteluaikana koiraiden väritys voimistuu entisestään ja selkään kasvaa matala harjas. Alppivesilisko elää enimmäkseen maalla, mutta joillakin kannoilla on ulkoiset kidukset, jolloin ne elävät koko elämänsä vedessä. Nimestään huolimatta lajia esiintyy myös alavilla seuduilla ja elää itse asiassa vuoristoissa vain levinneisyysalueensa eteläosissa. Lajin levinneisyys ulottuu pohjoisessa Tanskan eteläosiin ja etelässä Italiaan ja Kreikkaan. Alppivesiliskoa on istutettu luontaisen elinalueensa ulkopuolelle Keski-Espanjaan ja Isoon-Britanniaan. Lajia on 2000-luvulla tavattu myös Suomessa Turun seudulla. Naaras munii munansa keväällä tai kesällä veteen ja käärii ne lehteen. == Lähteet == Luokka:Sammakkoeläimet
Kōhei Shimizu

Kōhei Shimizu (; s. 25. tammikuuta 1989) on japanilainen hiihtäjä. Shimizu on kilpaillut maailmancupissa vuodesta 2010 lähtien. Hänen paras henkilökohtainen sijoituksensa on 37. sija Drammenin 15 kilometrin kilpailusta 2011. Shimizu oli Aasian kisoissa 2011 neljäs sekä sprintissä että 10 kilometrillä ja oli mukana maansa hopeaa voittaneessa viestijoukkueessa. Hän osallistui samana vuonna MM-kisoihin, joissa hän sijoittui 15 kilometrillä 28:nneksi, parisprintissä viidenneksitoista ja hiihti Japanin kuudentena olleessa viestijoukkueessa. == Lähteet == Luokka:Japanilaiset maastohiihtäjät Luokka:Vuonna 1989 syntyneet Luokka:Elävät henkilöt
Keishin Yoshida

Keishin Yoshida (; s. 12. tammikuuta 1987 Otoineppu) on japanilainen hiihtäjä. Yoshida on kilpaillut maailmancupissa vuodesta 2006 lähtien. Kymmenen parhaan joukkoon hän sijoittui ensimmäisen kerran oltuaan kymmenes Ulricahamnin 15 kilometrin vapaan hiihtotavan kilpailussa tammikuussa 2017. Parhaimmillaan hän on sijoittunut kuudenneksi Pyeongchangin yhdistelmäkilpailussa helmikuussa 2017. Yoshida saavutti nuorten MM-kilpailuissa hopeaa 10 kilometrin vapaan hiihtotavan kilpailussa 2005. Universiadeissa hän sai viestihopeaa 2009. Hän voitti Aasian kisoissa 2011 neljä mitalia, joista kaksi oli kultaisia, yksi hopeinen ja yksi pronssinen. Hän kilpaili samana vuonna MM-kisoissa, joissa hän oli 30 kilometrillä 42:s, 15 kilometrin matkalla 12:s, 50 kilometrillä 36:s ja hiihti maansa kuudenneksi sijoittuneessa viestijoukkueessa. Val di Fiemmen MM-kilpailuissa 2013 hän oli yhdistelmäkilpailussa 22:s, 50 kilometrillä 12:s ja viestissä kahdeksas. Sotšin olympialaisissa 2014 hän oli viestissä kuudestoista. Falunin MM-kilpailuissa 2015 hän sijoittui 50 kilometrillä 17:nneksi, yhdistelmäkilpailussa 20:nneksi ja viestissä 12:nneksi. Lahden MM-kilpailuissa 2017 hän oli yhdistelmäkilpailussa kahdestoista ja 50 kilometrillä 20:s. Pyeongchangin olympialaisissa 2018 hän sijoittui 15 kilometrillä 13:nneksi, yhdistelmäkilpailussa 25:nneksi ja 50 kilometrillä 23:nneksi. == Lähteet == Luokka:Japanilaiset maastohiihtäjät Luokka:Vuonna 1987 syntyneet Luokka:Elävät henkilöt
Musiikkiuutisia

Musiikkiuutisia () on Jonathan Lethemin vuonna 1994 ilmestynyt romaani. Teoksen on suomentanut Ville Keynäs. Teos on voittanut Locus-palkinnon. == Lähteet == == Aiheesta muualla == * Toni Jerrman: Dekkari kohtaa kengurun. Helsingin sanomat 11.7.2001. * Kimmo Rantanen: Kovaksikeitetty kenguru. Turun sanomat 12.9.2001. * Russ Allbery: Gun, With Occasional Music. 18.9.2006. Luokka:Yhdysvaltalaiset tieteisromaanit Luokka:Vuoden 1994 kirjat
Vihreä piste

Vihreä piste () on melko laajalti Euroopassa käytetty ympäristömerkki, joka kuvaa tuotteen pakkaajan kuuluvan maansa hyötykäyttöjärjestelmään. Suomessa PYR-merkki on korvannut Vihreä piste -merkin. ==Historia== Vihreä piste oli alun perin saksalaisen Duales System Deutschland GmbH:n (DSD) merkki, joka esiteltiin vuonna 1991 Saksan lainsäädäntöuudistuksen yhteydessä. ==Lähteet== == Aiheesta muualla == Luokka:Kierrätys Luokka:Symbolit Luokka:Sertifiointijärjestelmät
Elektrofotografia

Elektrofotografia eli xerografia on kuivaa väriä eli tooneria käyttävä valokopiointitekniikka. Sen perusperiaatteen keksi amerikkalainen fyysikko Chester Carlson 1938 unkarilaisen fyysikon Pál Selényin julkaisujen pohjalta. Menetelmälle myönnettiin patentti vuonna 1942. Tämä tekniikka otettiin käyttöön 1960-luvulla kopiokoneissa ja myöhemmin lasertulostimissa. ==Toimintaperiaate== Elektrofotografiassa kuvarumpu varataan sähköisesti, jonka jälkeen kohdat kuvarummulla johon väriä ei haluta, valotetaan laserilla, joka poistaa sähkövarauksen näiltä alueilta. Kun rumpuun on muodostettu varauskuvio, siirretään väritooneri rummulle, joka kiinnittyy varauskuvion mukaisesti muodostaen kuvan rummulle. Kuva siirretään paperille paineen ja elektrostaattisen varauksen yhdistelmällä. Tavallisessa väridigipainokoneessa paperi kulkee neljän (CMYK) kuvarummun kautta muodostaen nelivärikuvan. Seuraavaksi paperi kuljetetaan kiinnitysyksikköön joka kiinnittää toonerin paperiin suurella lämmöllä. ==Digipaino== Digipainokoneiden tekniikka on perusteiltaan täysin sama kun kopiokoneissa ja laser-tulostimissa. Tuotantokäyttöön tarkoitetuissa digipainokoneissa on kuitenkin useita etuja ammattimaista painatusta ajatellen. Digipainokoneissa on mm. suurien värimäärien mahdollistava toonerin siirtotekniikkaa ja painoaiheen kohdistus paperille on huomattavasti parempi, jotta painotuote saadaan jälkikäsiteltyä ammattimaisesti. Lisäksi digipainokoneissa on värinhallintaan ja kuvamuodostukseen tarvittavat laitteet ja ohjelmistot. Digipainolla voidaan siis tuottaa värihallittuja laadukkaita painotuotteita. Useissa digipainokoneisa on lisäksi integroituja jälkikäsittelylaitteita joilla voidaan tuottaa esimerkiksi valmiiksi vihkonidottuja painotuotteita. == Katso myös == * Lasertulostin ==Lähteet== Luokka:Kirjapainotaito he:זירוגרפיה
Shadow Cities

Shadow Cities on suomalaisen Grey Arean Applen mobiililaitteille kehittämä GPS-paikannukseen perustuva videopeli, jossa kaksi pelaajaryhmää taistelee fantasiamaailmassa keskenään. Peli julkaistiin Suomessa vuonna 2010. Vuonna 2011 Grey Area sai 1,9 miljoonan euron rahoituksen pelin kansainväliseen julkaisuun Vuonna 2013 Grey Area sulki pelin palvelimet ja poisti pelin Applen sovelluskaupasta. == Pelimekaniikka == Pelimaailma on OpenStreetMapin kartan pohjalta luotu virtuaalimaailma, jossa pelaaja metsästää henkiä ja tasojen kertyessä oppii uusia loitsuja. Pelissä loitsiminen tapahtui piirtämällä riimuja sormella iPhonen ruudulle. Pelin edetessä pelaaja voi liittyä toiseen pelissä olevista keskenään taistelevistä ryhmittymistä. Peliä on pidetty saman kaltaisena kuin myöhemmin ilmestynyttä Ingressiä, jossa myös kaksi eri ryhmittymää taistelee keskenään paikkatietoisessa vaihtoehtotodellisuudessa. Pelien eroina kuitenkin muun muassa se, että Ingressissä on aina pakko liikkua portaalien luokse, joiden kimppuun hyökätään. Shadow Citiesissä puolestaan rakennettiin portaaleja, joiden avulla pystyttiin teleporttaamaan ympäri virtuaalimaailmaa ja taistelut käytiin portaalian sijaan pelaajien välillä. ==Lähteet== ==Aiheesta muualla== *Virallinen sivusto Luokka:Fantasiavideopelit Luokka:IOS-pelit Luokka:Indie- videopelit Luokka:Vuoden 2010 videopelit Luokka:Suomessa kehitetyt videopelit
Nokipöllö

Nokipöllö (Tyto tenebricosa) on tornipöllöjen heimoon kuuluva lintu. Se on keskikokoinen tai suuri lintu, joka elää Kaakkois-Australiassa ja Uuden- Guinean vuoristometsissä ja on nähty myös Bassinsalmessa Flindersinsaarella. Ne ovat yölintuja ja piileksivät ontoissa puunrungoissa, luolissa ja suurissa tiheälehtisissä puissa. Niiden kutsuääni on vihlova huuto, joka voi kestää kaksikin sekuntia. ==Ulkonäkö== Nokipöllöjen päässä on pieniä valkoisia pilkkuja ja siivissä siellä täällä valkoisia pilkkuja. Naaraat ovat vaaleampia kuin koiraat. Naaraiden pituus on 37–43 cm ja ne painavat 750–1 000 g. Koiras on pienempi. Sen pituus on 37–43 cm ja se painaa 500–700 g. Siiven pituus on 30–40 cm. Silmät ovat suuret ja tummat, naama suuri ja pyöreä. Naama on tummanharmaa tai noenmusta, ja siinä on paksut mustat reunat. Nokipöllön yläosa on musta tai tummanharmaa, sen alaosa on vaalemapi. Pyrstö on lyhyt ja jaloissa on höyhenten peittämät suuret mustat kynnet. ==Lähteet== *IUCN * ===Viitteet=== Luokka:Tornipöllöt (suku)
Music (Carole Kingin albumi)

Music on yhdysvaltalaisen laulaja-lauluntekijä Carole Kingin kolmas studioalbumi, ja se on ilmestynyt vuonna 1971. Levyn on tuottanut Lou Adler A&M; Recordsin kustantamana. Levymerkki on ODE. Äänittäjänä on toiminut Hank Cicalo apunaan Norm Kinney. Levykannen on suunnitellut Chuck Beeson ohjaajanaan Roland Young. Valokuvan on ottanut Jim McCrary. Musiikkikasetteja on valmistanut ja jaellut Precision Tapes Ltd., jonka osoite on ollut A.T.V. House, Great Cumberland Place, London W.1. == Kappaleet == Sivu 1 # "Brother, Brother" (Carole King) # "Song of Long Ago" (Carole King) # "Brighter" (Carole King) # "Surely" (Carole King) # "Some Kind of Wonderful" (Gerry Goffin, Carole King) # "It's Going to Take Some Time" (Carole King, Toni Stern) Sivu 2 # "Music" (Carole King) # "Sweet Seasons" (Carole King, Toni Stern) # "Carry Your Load" (Carole King) # "Growing Away from Me" (Carole King) # "Too Much Rain" (Carole King, Toni Stern) # "Back to California" (Carole King) Kappaleiden julkaisijat ovat Screen Gems / Columbia Music. == Muusikot == * Curtis Amy – tenorisaksofoni (A1, B1-2), sähköhuilu (A4) * Oscar Brashear – flyygelitorvi (B2-3) * Merry Clayton – toinen "Woooh"-laulaja (B6) * Theresa Colderon – congat (A1) * Bobbye Hall – congat, bongot, tamburiini * Abigaile Haness – taustalaulu (A3-5, B1, B4) * Carole King – piano, sähköpiano, sähköcelesta, laulu, taustalaulu * Danny Kootch – sähkö- ja akustinen kitara, taustalaulu (A2) * Russ Kunkel – rummut (B6) Joel O'Brienin lisäksi * Charles Larkey – sähkö- ja akustinen basso * Joel O'Brien – rummut * Ralph Schuckett – urut (A4, B2), sähköpiano (B6), sähköcelesta (B4) * James Taylor – akustinen kitara (A2, A5, B5), kertosäe- ja taustalaulu (A2) sekä puhallinsektio: puupuhaltimet (B2), huilukvartetti (A5), saksofonit (B3), puupuhallinkuoro (A4) * William Green * William Collette * Ernest Watts * Plas Johnson * Mike Altschul == Lähteet == * Carole King MC Music (A&M; Records / ODE ZCAM 67013, 1972) Luokka:Vuoden 1971 albumit Luokka:Carole Kingin albumit
Nightingale (Carole Kingin kappale)

Nightingale on yhdysvaltalaisen laulaja-lauluntekijä Carole Kingin singlejulkaisu vuodelta 1974. Sen on tuottanut Lou Adler levy-yhtiölle Ode Records. Markkinoinnista on huolehtinut A&M; Records. == Kappaleet == # # Kääntöpuolen kappale "You're Something New" on Carole Kingin albumilta Wrap Around Joy. Kappaleiden julkaisuyhtiöt ovat Screen Gems / Columbia. == Lähteet == * Carole King s. Nightingale / "You're Something New" (Ode Records ODS 66106, 1974) Luokka:Yhdysvaltalaiset popkappaleet Luokka:Vuoden 1974 kappaleet
Tripoli Grand Prix

Tripoli Grand Prix oli autokilpailu, joka järjestettiin Italian Libyassa Tripolissa 1925–1940. Suola-aavikolle rakennettu hiekkarata oli maailman nopein.Ilkka Malmberg, Makaronia ja kilpa-autoja, Helsingin Sanomat 6.3.2011 sivu D 7 ==Voittajat== Vuosi Kuljettaja Valmistaja Paikka Raportti 1925 Renato Balestrero OM Tripoli Tripoli Grand Prix 1925 1926 François Eysermann Bugatti Tripoli Tripoli Grand Prix 1926 1927 Emilio Materassi Bugatti Tripoli Tripoli Grand Prix 1927 1928 Tazio Nuvolari Bugatti Tripoli Tripoli Grand Prix 1928 1929 Gastone Brilli-Peri Talbot Tripoli Tripoli Grand Prix 1929 1930 Baconin Borzacchini Maserati Tripoli Tripoli Grand Prix 1930 1933 Achille Varzi Bugatti Mellaha Tripoli Grand Prix 1933 1934 Achille Varzi Alfa Romeo Mellaha Tripoli Grand Prix 1934 1935 Rudolf Caracciola Mercedes-Benz Mellaha Tripoli Grand Prix 1935 1936 Achille Varzi Auto Union Mellaha Tripoli Grand Prix 1936 1937 Hermann Lang Mercedes-Benz Mellaha Tripoli Grand Prix 1937 1938 Hermann Lang Mercedes-Benz Mellaha Tripoli Grand Prix 1938 1939 Hermann Lang Mercedes- Benz Mellaha Tripoli Grand Prix 1939 1940 Giuseppe Farina Alfa Romeo Mellaha Tripoli Grand Prix 1940 ==Lähteet== Luokka:Autourheilukilpailut Luokka:Libyan urheilu Luokka:Tripoli
Mustatupelo

Mustatupelo (Nyssa sylvatica) on Pohjois-Amerikan itäosista kotoisin oleva suurikokoinen, kesävihanta puu, joka kuuluu tupeloiden sukuun ja tupelokasvien heimoon. Siitä tunnetaan kaksi muunnosta, jotka erotetaan toisistaan elinympäristön perusteella: ylänköjen ja jokivarsien karkeajakoisissa maalajeissa kasvava var. sylvatica eli ’mustatupelo’ ja alluviaalisissa, hienojakoisissa maalajeissa kasvava var. biflora eli ’suotupelo’. == Ulkonäkö ja koko == Mustatupelo on melko nopeakasvuinen ja pitkäikäinen puu, joka kasvaa keskimäärin 18–24 metriä korkeaksi. Parhailla kasvupaikoilla se voi kuitenkin saavuttaa yli 35 metrin korkeuden ja 120 senttimetrin rinnankorkeusläpimitan. Mustatupelolla on suora runko, leveän kartiomainen tai pylväsmäinen latvus, tiheä lehvästö ja hennot, siirottavat haarat. Rämealueilla kasvavat puuyksilöt (var. biflora) ovat yleensä tyviosastaan hyvin leveitä ja niillä on syvälle maahan ulottuva pääjuuri. Kaarna on harmaanruskeaa ja alkaa vanhemmiten halkeilla epäsäännöllisiksi harjanteiksi ja vinoneliön muotoisiksi levyiksi. Nahkaiset lehdet sijaitsevat varrella kierteisesti tiheinä ruusukkeina. Lehtilapa on leveänsoikea, ehytlaitainen, kalju ja kiiltävän tummanvihreä. Syksyllä lehdet muuttuvat kauniin kirkkaanpunaisiksi tai keltaisiksi. Mustatupelo kukkii huhti–kesäkuussa ja kantaa hedelmää syys–lokakuussa. Se on enimmäkseen kaksikotinen kasvi eli suurin osa sen hede- ja emikukista sijaitsee eri puuyksilöissä. Pienet, vihertävänvalkoiset kukat sijaitsevat puussa yksittäin tai muodostavat perällisiä ja pyöreitä kukintoja. Mehiläisten tai tuulen pölytettyä emikukat niistä kehittyy noin sentin mittaisia, munan muotoisia ja sinimustia marjoja, jotka putoavat maahan syys–marraskuun aikana. Siemenet leviävät puun ympäristöön marjoja syövien eläinten mukana. == Levinneisyys == Mustatupelo on kotoisin Pohjois-Amerikan itäosista, jossa sen levinneisyysalue ulottuu koillisessa Maineen ja New Yorkiin, luoteessa Michiganiin ja Illinoisiin, lounaassa Texasiin ja kaakossa Floridaan. Sitä esiintyy paikallisesti myös Meksikon keski- ja eteläosissa. == Elinympäristö == Mustatupelo viihtyy varsin vaihtelevissa olosuhteissa. Se menestyy yhtä lailla rannikkotasankojen alluviaalisessa maaperässä kuin vuorten alarinteiden ja solien hiekkaisessa savimaassa noin 900 metrin korkeudelle asti. == Käyttö == Mustatupeloa hyödynnetään paljon hunaja- ja koristekasvina. Sen kevyestä ja tasasyisestä puuaineksesta valmistetaan sahatavaraa, puuviilua ja selluloosaa sekä jonkin verran ratapölkkyjä. Tupeloviilua käytetään erilaisten laatikoiden, korien, huonekalujen ja sisustuselementtien rakennusmateriaalina. Koska puuaines on verraten kestävää, siitä tehdään myös lattialautoja, lasitehtaiden valsseja, aseiden periä ja erilaisia pölkkyjä. Mustatupelo tarjoaa suojaa ja ravintoa monille villieläimille. Linnut ja nisäkkäät syövät sen marjoja ja valkohäntäpeura käyttää ravinnokseen sen nuoria versoja. == Lähteet == == Aiheesta muualla == * Integrated Taxonomic Information System (ITIS): Nyssa sylvatica * United States Department of Agriculture (USDA): Nyssa sylvatica Luokka:58.4 Putkilokasvit Luokka:Tupelokasvit Luokka:Hyötykasvit Luokka:Puut
Puhelinlangat laulaa (albumi)

20 suosikkia – Puhelinlangat laulaa on Katri Helenan vuonna 1995 julkaistu kokoelmalevy Fazer Recordsin "20 suosikkia" -sarjassa. Sarjassa on julkaistu kaksi muuta Katri Helenan kokoelmalevyä: 20 suosikkia – Syysunelma (1996) ja 20 suosikkia – Anna mulle tähtitaivas (1997). Tämä levy sisältää Katri Helenan tuotantoa vuosilta 1963–1970. Mukana on muun muassa teiniromanttinen "Poikien kuvat", joka oli Katri Helenan ensilevytys. Äänitys tehtiin 13. elokuuta 1963. Katri Helena oli tuolloin muutamaa päivää vaille 18-vuotias, kuten levyn esittelytekstin tehnyt Ilpo Hakasalo toteaa. Arkistonauhojen jälleenmasteroinnin on tehnyt Antti Joki ja CD-masteroinnin Pauli Saastamoinen Finnvox Studioilla. ==Kappaleet== # Poikien kuvat - Säv. Gunnar Pedersen, san. P.L. Saarinen, sov. J. Petersen \- 2:47 (1963) # Budapestin sillat - Trad., san. Poika Peltonen, sov. Jörgen Petersen \- 1:59 (1964) # Puhelinlangat laulaa - Säv. Pentti Viherluoto, san. Harry Etelä, sov. J. Petersen \- 2:23 (1964) # Kulkurien kuningas (Vagabond King) - Rudolf Friml, suom. san. Martti Jäppilä, sov. J. Petersen \- 2:11 (1964) # Lui - L. Bacalov – B. Zambrini, suom. san. Ulf-Erik, sov. J. Petersen \- 2:36 (1965) # Letkis - Säv. Rauno Lehtinen, san. Saukki, sov. J. Petersen \- 2:23 (1965) # Muistan Ali-Baban (Ali-Baba) - Säv. Fred Markush, suom. san. Saukki, sov. J. Petersen \- 2:39 (1965) # Äiti kuin äidinäiti (Sadie, The Cleaning Lady) - R. Gilmore – J. Madara – D. White, suom. san. Liisa Kersti, sov. J. Petersen \- 3:07 (1968) # On jossakin (Somewhere, My Love) - M. Jarre – P. Webster, suom. san. Saukki, sov. J. Petersen \- 2:34 (1968) # Katupoikien laulu - Säv. George de Godzinsky, san. Turo Kartto, sov. J. Petersen \- 2:34 (1967) # Minne tuuli kuljettaa - Säv. Toivo Kärki, san. Juha Vainio, sov. J. Petersen \- 2:17 (1965) # Hymy (Smile) - Charles Chaplin, suom. san. Kullervo, sov. J. Petersen \- 2:14 (1966) # Juliska (Die Juliska aus Budapest) - F. Raymond, suom. san. Saukki, sov. J. Petersen \- 2:01 (1967) # Tyttö niin pieni (Il peperone) - E. Vianello – C. Rossi, suom. san. Ulf-Erik, sov. J. Petersen \- 2:02 (1965) # Mä päivänsäteen näin kerran pienen (You Are My Sunshine) - J. Davis – C. Mitchell, suom. san. Saukki, sov. J. Petersen \- 2:11 (1968) # Hi- Lili Hi-Lo - B. Kaper – H. Deutsch, suom. san. Jukka Kuoppamäki, sov. J. Petersen \- 2:36 (1967) # Paikka auringossa (A Place in the Sun) - R. Miller – B. Wells, suom. san. Jyrki Lindström, sov. J. Petersen \- 2:50 (1968) # Ei kauniimpaa - Säv. ja san. Jukka Kuoppamäki, sov. S. Paakkunainen \- 2:55 (1969) # Maailman pihamaat - Säv. Åke Granholm, san. Saukki, sov. O. Runne \- 3:12 (1969) # Samanlainen onni (Les moulins de mon coeur) - Michel Legrand, suom. san. Juha Vainio, sov. Sven Nygård \- 2:52 (1970) == Lähteet == * Katri Helena CD 20 suosikkia – Puhelinlangat laulaa (Fazer Records 0630-10813-2, 1995) Luokka:Vuoden 1995 kokoelma-albumit Luokka:Katri Helenan kokoelma-albumit
Rauhatäti

Rauhatäti (oikealta nimeltään Hanna Yli-Tepsa, s. 1977 Sodankylä) on suomalainen rap-artisti. Rauhatädin esikoisalbumi Labyrintti julkaistiin keväällä 2014. Sen on tuottanut Tes La Rok. == Henkilöhistoria == Rauhatäti on kotoisin Sodankylästä. Hän aloitti pianonsoiton Lapin musiikkiopistossa 5-vuotiaana, ja muutti 16-vuotiaana Sodankylästä Tampereelle opiskelemaan Tampereen ilmaisutaidon lukioon. 20-vuotiaana hän aloitti tanssin opiskelun Turussa. Nykyään Rauhatäti asuu Helsingissä. Rauhatädillä on kaksi lasta ja hän on eronnut lastensa isästä.Mira Luoti ja Rauhatäti: ”Kariutuneet liitot yhdistivät”. Ilta-Sanomat 23.2.2015 Rauhatäti on räpännyt vuodesta 2007 käyttäen Lapin murretta. Rauhatäti & Tes La Rok: Tänne jäätiin feat. Mira Luoti // Lapin murteella räppäävän Rauhatätin uusi single huomenna digikauppoihin! (Playground music) Hän on vieraillut useasti muiden artistien julkaisuilla ja livekokoonpanoissa. Ensialbumin piti olla alun perin valmis jo 2011, mutta tuottajan kiireiden takia jouduttiin tuottajaa vaihtamaan kappaleiden ollessa jo lähes valmiit. Tässä vaiheessa Rauhatäti halusi aloittaa uudestaan puhtaalta pohjalta ja kehittää kappaleita elektronisempaan suuntaan.Sodankylän kasvatti Rauhatäti toppuuttelee maakuntien lempiaihetta – Helsinki-inhoa. rumba.fi 21.02.2014 Albumi julkaistiin 2014. == Diskografia == === Studioalbumit === *Labyrintti (2014) *Palasia (2019) *The Black Albumen (Glyn Bushin kanssa, 2022) === Singlet === *Aurinkolahti feat Pijall (2013) *Tänne jäätiin feat Mira Luoti (2015, digitaalijulkaisu) *Tytöt ei osaa räppää, piste! feat MC Pyhä Lehmä, Mercedes Bentso (2015) *Lasitalossa feat. Puppa J (2019) *Labyrintti II (2019) === Videot === *Kun mies ei anna dub (2012) *Aurinkolahti (2013) *Tää päivä (2014) *Tytöt ei osaa räppää, piste! (2015) ===Vierailijana=== Artisti Kappale Albumilta Muut vierailijat Vuosi Posteljoona & ystävät "Rakkauden kesä" Miehen malli 2008 Jontti & Jodarok "Räpit Vuoteen X" Uuden ajan avaruususkonto 2009 Jätkäjätkät "Kommareita" Ykstoist ykstoist 2010 Steen1 "Valepuvussa" Jedin paluu 2011 Lossi Turunen "Ne tarvii" Mielimatkailuu 2011 Kuhnafar-I "Kun mies ei anna dub" Dubland Heidi 2012 GBR "Hengitä" Parasta buddhaa 2 Matinpoika, Juno, eL, Heinis 2012 GBR "Mäkelänkadun Enkeli" Parasta buddhaa 2 Matinpoika, Juno 2012 Nopsajalka "Nitisee & natisee" Sun 2014 == Lähteet == == Aiheesta muualla == *Räppilapsuus: Rauhatäti (Bassomedia/Youtube) *Rauhatädin Facebook-sivut Luokka:Suomalaiset hip hop -artistit Luokka:Vuonna 1977 syntyneet Luokka:Elävät henkilöt
Deusdedit Canterburylainen

Deusdedit (myös Frithona, k. 664) oli Canterburyn arkkipiispa ja vuodesta 655 viran ensimmäinen anglosaksinen haltija. Hänen elämästä tiedetään vain vähän, koska Beda Venerabiliksen Historia ecclesiastica gentis Anglorum on tärkein häntä koskeva lähde. Hän kuoli ruttoon 14. heinäkuuta 664Handbook of British chronology, s. 213. ==Lähteet== * ===Viitteet=== Luokka:Anglosaksit Luokka:Brittiläiset pyhimykset Luokka:Canterburyn arkkipiispat Luokka:Syntymävuosi tuntematon Luokka:Vuonna 664 kuolleet
This Is Tom Jones

This is Tom Jones on Tom Jonesin albumi vuodelta 1969. Levyllä on 12 kappaletta. Levy-yhtiönä toimi Decca Records. == Kappaleet == # # # # # # # # # # # # Luokka:Tom Jonesin albumit Luokka:Vuoden 1969 albumit
Energy Star

Energy Star on energiatehokkaiden kuluttajatuotteiden kansainvälinen standardi. Energy Star luotiin Yhdysvaltain hallinnon ohjelmaksi 1990-luvun alussa, mutta myös muut maat kuten Australia, Kanada ja Euroopan unioni ovat ottaneet ohjelman käyttöönsä. Laitteet, jotka on merkitty Energy Star -merkillä, kuluttavat tavallisesti 20–30 prosenttia vähemmän energiaa kuin viranomaiset edellyttävät. Merkkiä käytetään esimerkiksi tietokoneissa ja niiden lisälaitteissa. Monissa Eurooppaan myytävissä tuotteissa käytetään Energy Star -sertifioinnin sijaan TCO-sertifikaattia. ==Historia== Energy Star -ohjelman loi vuonna 1992 Yhdysvaltain ympäristönsuojeluvirasto, ja sen tarkoituksena oli vähentää energian kulutusta ja kasvihuonekaasujen päästöjä. Ohjelman kehitti John S. Hoffman. ==Lähteet== == Aiheesta muualla == Luokka:Luonnonsuojelu
Live at Cardiff Castle

Live at Cardiff Castle on Tom Jonesin vuonna 2002 julkaistu DVD, joka on tallennettu hänen 28. heinäkuuta 2001 Cardiffin linnassa Walesissa pitämästään konsertista. Kappaleet A Lot Of Love Hard To Handle Help Yourself Never Tear Us Apart You're Right I'm Left She's Gone Burning Down The House Delilah She's A Lady Without Love Sometimes We Cry Crapped Out Again Venus If I Only Knew You Need Love Like I Do Mama Told Me Not To Come Give Me a One Reason Am I Wrong A Boy From Nowhere Never Fall In Love... Again Green, Green Gras of Home What's New Pussycat You Can Leave Your Hat On Sex Bomb It's Not Unusual It's Your Thing Are You Gonna Go My Way Kiss ==Lähteet== *http://www.jbhifionline.com.au *http://www.amazon.co.uk Luokka:Vuoden 2002 konserttitallenteet Luokka:Tom Jonesin albumit Luokka:Musiikki-DVD:t
Masaya Kimura

Masaya Kimura (; s. 27. heinäkuuta 1986 Myōkō) on japanilainen uransa lopettanut hiihtäjä. Hän edustaa seuratasolla Gifu Hino Motors Ski Teamia. Kimura on kilpaillut maailmancupissa vuodesta 2006 lähtien. Hänen paras sijoituksensa on 14. tila La Clusazin viestistä 2010. Kimura voitti Aasian kisoissa 2011 hopeaa sekä parisprintistä että viestistä. Hän osallistui samana vuonna MM-kisoihin, joissa hän oli 30 kilometrillä 63. ja hiihti maansa kuudenneksi sijoittuneessa viestijoukkueessa. == Lähteet == Luokka:Japanilaiset maastohiihtäjät Luokka:Vuonna 1986 syntyneet Luokka:Elävät henkilöt
Greatest Hits Rediscovered

__NOTOC__ Greatest Hits Rediscovered on Tom Jonesin kokoelma-albumi vuodelta 2010. == Kappaleet == === CD 1 === # Kiss # Delilah # Mama Told Me Not to Come # Detroit City # What Good Am I # Green Green Grass of Home # It’s Not Unusual # Thunderball # Sex Bomb # What’s New Pussycat # If I Only Knew # I’ll Never Fall in Love Again # Daughte of Darkness # Burning Down the House === CD 2 === # Resurrection Shuffle # Burning Hell # Without Love # Funny Familiar Forgotten Feelings # She’s a Lady # Give a Little Love # Stoned in Love # Medley from the Full Monty # Baby It’s So Cold Outside # Didn't It Rain # It’ll Be Me # Help Yourself # I (Who Have Nothing) # With These Hands # Bama Lama Bama Loo Luokka:Vuoden 2010 kokoelma-albumit Luokka:Tom Jonesin albumit
It’s Not Unusual

It’s Not Unusual on Tom Jonesin studioalbumi vuodelta 1965. == Kappaleet == # # # # # # # # # # # # en:It's Not Unusual (Tom Jones album) Luokka:Tom Jonesin albumit Luokka:Vuoden 1965 albumit
Along Came Jones

Along Came Jones on Tom Jonesin ensimmäinen studioalbumi vuodelta 1965. == Kappaleet == # # # # # # # # # # # # # # # # Luokka:Vuoden 1965 esikoisalbumit Luokka:Tom Jonesin albumit
The Kids Will Have Their Say

The Kids Will Have Their Say LP on punkyhtye SS Decontrolin debyyttilevy. == Kappaleet == === A puoli === # # # # # # # # # === B puoli === # * # # # # # # # # == Jäsenet == * Springa – laulu * Al Barile – kitara * Jaime Sciarappa – basso * Chris Foley – rummut Luokka:Vuoden 1982 esikoisalbumit Luokka:Yhdysvaltalaiset hardcore punk -albumit
Marine Stewardship Council

Marine Stewardship Council (MSC) on riippumaton ja voittoa tavoittelemamaton järjestö, joka pyrkii edistämään kestävää merenelävien tuotantoa oman sertifiointiohjelmansa ja ympäristömerkkinsä avulla. Määräajaksi kala- ja äyriäistuotteille myönnettävä MSC-merkki kertoo muun muassa, ettei tuotteen pyynti pahenna liikakalastuksen ongelmaa. MSC-merkinnän kriteerit laadittiin vuonna 1998 ja ensimmäiset merkinnät myönnettiin vuonna 1999. Suomessa MSC- merkintä on yleistynyt vähitellen.Suomessa myytäviä MSC-sertifioituja tuotteita msc.org. Vuoden 2011 loppuun mennessä maailmanlaajuisesti yli 1300 yritystä on sertifioinut tuotantoaan MSC:n mukaan.MSC-sertifioituja yrityksiä ekobai.com, 2011. == Lähteet == ==Aiheesta muualla== * MSC:n verkkosivut Luokka:Ympäristönsuojelu Luokka:Kala- ja äyriäistuotteet Luokka:Ympäristöjärjestöt Luokka:Kansainväliset järjestöt Luokka:Sertifiointijärjestelmät
Kolumbian koripallomaajoukkue

Kolumbian koripallomaajoukkue edustaa Kolumbiaa miesten koripallon maajoukkuekilpailuissa. == Historia == Maa esiintyi ensimmäistä kertaa Etelä- Amerikan-mestaruuskilpailuissa vuonna 1945, jolloin Kolumbia sijoittui kisojen kuudenneksi. Parhaimmillaan maa on sijoittunut turnauksen viidenneksi, viimeksi vuonna 2008. Ainoan kerran maa on selviytynyt MM-kilpailuihin vuonna 1982, jolloin maa osallistui kisoihin kisaisäntänä. Kolumbia sijoittui turnauksessa seitsemänneksi. == Lähteet == == Aiheesta muualla == *Latin Basket Maajoukkue Luokka:Koripallomaajoukkueet
Lapinsiilikäs

Lapinsiilikäs (Pararctia lapponica) on siilikkäisiin kuuluva, pohjoisten tunturiseutujen perhonen. == Koko ja ulkonäkö == Lapinsiilikäs on keskikokoinen perhoslaji. Etusiivet ovat pohjaväriltään violetinruskeat, ja niissä on epäsäännöllisen muotoisia vaaleankeltaisia, tummareunaisia laikkuja. Takasiipien väri vaihtelee kirkkaankeltaisesta lämpimän oranssiin, ja niissä on laajoja ruskeanharmaita laikkuja. Ruumis on tuuhean karvainen, väriltään punaruskea. Koiraan takaruumiin selkäpuolella on keltainen selkäjuova ja takaruumis päättyy keltaiseen kärkitupsuun. Naaraan takaruumiin sekäjuova on punainen. Siipiväli on 37-45 mm.Svenska fjärilar Norges sommerfugler Toukka on tumma, kauttaaltaan punaruskeiden karvojen peittämä.kuva toukasta == Levinneisyys ja lentoaika == Lapinsiilikästä tavataan Pohjois-Skandinaviasta Siperian poikki Alaskaan ja Quebeciin saakka. Suomessa lajia esiintyy vain Lapissa, pääasiassa Inarin, Utsjoen ja Enontekiön alueillaPerhoswiki ja eteläisimmät havainnot on tehty Torniosta ja Kuusamosta. Lentoaika on varsin lyhyt, yksittäisellä esiintymispaikalla vain viikon-parin pituinen ja sijoittuu kesäkuun loppupuoliskolta heinäkuun alkupuolelle.Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 404–406 Suomessa lapinsiilikäs on luokiteltu silmälläpidettäväksi (NT)Jari-Pekka Kaitila, Kari Nupponen, Jaakko Kullberg & Erkki Laasonen (2010) Perhoset: Rassi, P., Hyvärinen, E., Juslén, A. & Mannerkoski, I. (toim.) 2010: Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki s. 462 == Elinympäristö ja elintavat == Lapinsiilikkään tyypillinen ympäristö on tunturiseudulla sijaitseva kostea notko tai suo. Perhosen elinpaikoilla kasvaa tavallisesti vaivaiskoivua sekä hillaa ja muita esiintymispaikan tyypillisiä perhoslajeja ovat suokeltaperhonen, suohopeatäplä sekä tunturisiilikäs. Aikuiset perhoset ovat päiväaktiivisia. Ne lentävät vain aurinkoisina päivinä ja vain lämpimimpien tuntien aikana. Lento tapahtuu nopeasti, lähellä maanpintaa ja muutamia kymmeniä metrejä kerrallaan. Naaraita tavataan koiraita useammin. Aikuinen perhonen ei nauti ravintoa. Naaras munii noin 150-200 munaa. Toukkakehitys kestää kaksi vuotta. Ensimmäisen kerran laji talvehtii pienenä toukkana ja toisen täysikasvuisena toukkana. Toukat ovat aktiivisia ympäri vuorokauden ja toisen talven jälkeen täysikasvuiset toukat lähtevät etsimään koteloitumispaikkaa jo varhain keväällä. Koteloituminen tapahtuu maanpinnalle, silkkisen kotelokopan sisään. Kotelovaihe kestää kolmesta neljään viikkoa. == Ravintokasvi == Toukka on polyfagi, mutta elää erityisesti vaivaiskoivulla (Betula nana), hillalla (Rubus chamaemorus) sekä juolukalla (Vaccinium uliginosum). == Lähteet == Luokka:Siilikkäät
Vesannon yhtenäiskoulu

Vesannon yhtenäiskoulu on Vesannon kunnan kirkonkylässä toimiva yhtenäiskoulu (luokka-asteet 1–9 ja lukio). Yhtenäiskoulun alakoulu, yläkoulu ja lukio toimivat vuosina 2017–2021 väistötiloissa, kukin fyysisesti eri kiinteistöissä. Vuonna 2020 käynnistyi uudisrakennushanke. Vesannon yhtenäiskoulun ja lukion uusi hirsirunkoinen rakennus otettiin käyttöön lokakuussa 2021. Vuonna 2016 yhtenäiskoulun peruskoululuokilla oli yhteensä 174 oppilasta. Vesannon yhtenäiskoulun ja siihen kuuluvan Vesannon yhtenäiskoulun lukion (aiemmin: Keskustie 13) oppilaisiin lukeutuu muun muassa kirjailija Asko Sahlberg. == Lähteet == ==Aiheesta muualla== *Hirsikoulu (vesanto.fi) *Vesannon yhtenäiskoulua ideoitiin koko kunnan voimin – toiveissa koko kylän olohuone (24.8.2017) (savonsanomat.fi) Luokka:Suomen peruskoulut Yhtenäiskoulu
Hietahait

Hietahait (Odontaspididae) on valtamerissä tavattava sillihaikaloihin kuuluva kalaheimo. == Lajit == Hietahailajien fossiileista vanhimmat on ajoitettu myöhäisliitukaudelle. Yksi tällainen suku on Eugomphodus. Nykyään heimossa elää kolme tai neljä lajia, jotka jaetaan kahteen sukuun, joihin molempiin kuuluu myös vain fossiileina tunnettuja lajeja. Suvut ja lajit ovat: *Hietahai (Carcharias taurus) *Intianhietahai (Carcharias tricuspidatus) *Mustahietahai (Odontaspis ferox) *Ruskohietahai (Odontaspis noronharai) Hietahaiden lajien määrästä on ollut pitkään epäselvyyttä. Lisäksi Carcharias- ja Odontaspis- sukujen lajien arvellaan eriytyneen toisistaan jo liitukaudella ja joskus hietahai luetaan kuuluvaksi omaan heimoonsa Carchariidae. == Anatomia == Hietahait ovat suurehkoja ja tukevarakenteisia haita. Suurin laji on mustahietahai, joka voi kasvaa 4,1 metriä pitkäksi. Muutkin lajit saavuttavat yli kolmen metrin pituuden. Lajeilla on kaksi samankokoista selkäevää ja pyrstöevä on melko pitkä ja epäsymmetrinen. Hietahailajien peräevä on selkäevien kokoinen. Hietahaiden silmät ovat melko pienet ja suu suuri ja hampaat pitkät. Hammasrivejä on molemmissa leuoissa alle 60. Hietahait ovat ovovivipaarisia ja poikaset voivat syödä hedelmöittymättömiä munasoluja tai hitaammin kehittyneitä sisaruksiaan ollessaan naaraan kohdussa. Yleensä poikasia syntyy kaksi. == Levinneisyys ja elintavat == Hietahaiden heimon lajeja tavataan laikuttaisesti Atlantin, Intian valtameren ja Tyynenmeren lämpimillä ja lauhkeilla alueilta. Ne elävät rannikkoseuduilla ja erityisesti ruskohietahai myös avomerellä. Niitä on tavattu pintavesistä aina 1 600 metrin syvyyteen. Hietahait ovat melko hitaita, mutta aktiivisia uimareita. Niiden ravintoa ovat luukalat, nilviäiset ja pohjien äyriäiset. == Hietahait ja ihmiset == Hietahaiden lajit ovat melko rauhallisia, mutta hietahain tiedetään hyökänneen myös uimareiden kimppuun, kun se on tuntenut olonsa uhatuksi. Hietahait ja mustahietahait ovat suosittuja urheilukalastuksen kohteita ja niitä kalastetaan myös ravinnoksi, mutta ne eivät ole yhtä tärkeitä kuin monet muut hait. Hietahaita pidetään myös yleisöakvaarioissa. == Lähteet == Luokka:Hait
Simona La Mantia

Simona La Mantia (s. 14. huhtikuuta 1983 Palermo) on italialainen kolmiloikkaaja. La Mantia oli kahdeksas alle 20-vuotiaiden MM-kisoissa 2002. Seuraavana vuonna hän voitti hopeaa alle 23-vuotiaiden EM-kisoissaAlle 23-vuotiaiden EM-kisojen tulostietokanta , mutta karsiutui Pariisin MM- kisoissa. Vuonna 2004 hän oli yhdestoista Budapestin sisäratojen MM-kisoissa, mutta karsiutui Ateenan olympialaisissa. Seuraavana vuonna hän oli kahdeksas Madridin sisäratojen EM-kisoissa ja voitti kultaa alle 23-vuotiaiden EM- kisoissa, mutta karsiutui Helsingin MM-kisoissa, kuten kävi myös Moskovan sisäratojen MM-kisoissa 2006. Göteborgin EM-kilpailuissa hän jäi karsinnassa ilman tulosta. Vuonna 2010 La Mantia teki paluun arvokisoihin voittaen hopeaa Barcelonan EM-kisoissa 2010 tuloksella 14,56 m. Ensimmäisen aikuisten arvokisavoittonsa hän saavutti Pariisin sisäratojen EM-kisoissa 2011 tuloksella 14,60 m. Saman vuoden Daegun MM-kilpailuissa hän karsiutui. Vuonna 2012 hän sijoittui neljänneksi Helsingin EM-kilpailuissa tuloksella 14,25, mutta karsiutui loppukilpailusta Lontoon olympialaisissa. Göteborgin EM- hallikilpailuissa 2013 hän sai pronssia tuloksella 14,26. Moskovan MM- kilpailuissa 2013 hän karsiutui loppukilpailusta. La Mantian ennätys on 14,69 m, jonka hän hyppäsi Palermossa 22. toukokuuta 2005. Sisäradoilla hän on hypännyt 14,60 m Pariisissa 5. maaliskuuta 2011 voittaessaan EM-kultaa. Pituushypyssä hänen ennätyksensä on Palermossa 21. toukokuuta 2005 hypätty 648 cm. ==Lähteet== ==Aiheesta muualla== *Simona La Mantia sports-referencen tietokannassa Luokka:Italialaiset kolmiloikkaajat Luokka:Vuonna 1983 syntyneet Luokka:Elävät henkilöt
Pete Way

Peter "Pete" Frederick Way (7. elokuuta 1951 – 14. elokuuta 2020) oli brittiläinen basisti. Hänet tunnettiin parhaiten UFOn entisenä basistina sekä Waysted-yhtyeestä. Hän on soittanut myös perustamassaan Fastway-yhtyeessä sekä Ozzy Osbournen yhtyeessä. ==Diskografia== ===UFO=== ====Studio==== * UFO 1 (1970) * Flying (1971) * Phenomenon (1974) * Force It (1975) * No Heavy Petting (1976) * Lights Out (1977) * Obsession (1978) * No Place to Run (1980) * The Wild, the Willing and the Innocent (1981) * Mechanix (1982) * High Stakes & Dangerous Men (1992) * Walk On Water (1995) * Covenant (2000) * Sharks (2002) * You Are Here (2004) * The Monkey Puzzle (2006) ====Live==== * UFO Live (1972) * Live In Concert (1974) * Strangers In The Night (1979) * Lights Out In Tokyo (1992) * Live In Japan (1992) * T.N.T. (1993) * Heaven's Gate (1995) * On With The Action (1998) * Live In Texas (2000) * Regenerator - Live 1982 (2001) * Showtime (2005) ====Kokoelmat==== * Space Metal (1976) * Anthology (1986) * The Essential UFO (1992) * Best Of UFO: Gold Collection (1996) * X-Factor: Out There & Back (1997) * Flying : The Early Years 1970-1973 (2004) * An Introduction To UFO CD (2006) * The Best Of The Rest (1988) ===Waysted=== * Vices (1983) * Waysted (1984) (EP) * The Good the Bad the Waysted (1985) * Save Your Prayers (1986) * Wilderness of Mirrors (2000) * You Won't Get Out Alive (2000) * Back From The Dead (2004) * Organised Chaos (2007) * The Harsh Reality (2007) ===MOGG/WAY=== * Edge of the World (1997) * Chocolate Box (1999) ===PETE WAY=== * Amphetamine (2000) * Pete Way Alive In Cleveland (2002) * Acoustic Animal (2007) ===The Plot=== * The Plot (2003) ===Fastway=== * Fastway (1983) ===Michael Schenker=== * Tales of Rock'n'Roll (2006) * Temple of Rock (2011) == Lähteet == == Aiheesta muualla == * Pete Wayn viralliset kotisivut. Luokka:Englantilaiset basistit Luokka:Vuonna 1951 syntyneet Luokka:Vuonna 2020 kuolleet
Masked and Anonymous

Masked and Anonymous on Larry Charlesin ohjaama ja yhdessä Bob Dylanin kanssa käsikirjoittama yhdysvaltalainen komedia- ja draamaelokuva vuodelta 2003. Dylan myös näytteli yhtä elokuvan päärooleista. Hänen lisäkseen elokuvassa esiintyvät muun muassa Jeff Bridges, Jessica Lange, Angela Bassett, Luke Wilson, Penélope Cruz ja John Goodman. == Juoni == Huonomaineinen musiikkipromoottori ehdottaa TV-tuottaja Nina Veronivealle hyväntekeväisyyskonsertin järjestämistä. Vankilasta vapautettu musiikki-ikoni yritetään saada mukaan konserttiin. == Lähteet == Luokka:Vuoden 2003 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Larry Charlesin ohjaamat elokuvat
Guildford Spectrum

Guildford Spectrum on vapaa-ajan keskus, joka sijaitsee Guildfordin kaupungissa Yhdistyneessä kuningaskunnassa. Keskus sisältää mm. jääkiekkokaukalon, keilahallin, neljä uima-allasta, sisäurheiluhallin ja yleisurheilukentän. English Premier Ice Hockey Leaguessa pelaava Guildford Flames ja Combined Counties Football Leaguessa pelaava Guildford City F.C. pelaavat kotiottelunsa Guildford Spectrumissa. == Linkit == * Viralliset kotisivut Luokka:Guildford Luokka:Yhdistyneen kuningaskunnan jäähallit Luokka:Surreyn rakennukset ja rakennelmat
Füzuli

Məhəmməd Süleyman oğlu Füzuli (1494 Kerbela – 1556 Kerbela) oli azerbaidžanilainen runoilija. Füzuli kuului Azerbaidžanista Irakiin siirtyneeseen bajat-heimoon. Hänen isänsä toimi muftina Kerbelan lähellä Hillassa. Tuleva runoilija sai monipuolisen koulutuksen. Arabian ja persian kielten lisäksi hän opiskeli matematiikkaa, tähtitiedettä, lääketiedettä ja logiikkaa sekä tunsi erinomaisesti aikansa runoutta. Suurimman osan elämäänsä hän asui Bagdadissa toimien opettajana ja pyhien paikkojen valvojana. Runoilija laati teoksensa azerin, persian ja arabian kielillä. Hänen tuotannostaan suuri osa on gaseeli- ja kasidamuotoista rakkauslyriikkaa. Hän ylistää kauneutta ja inhimillisyyttä, kuvaa rakkauteen liittyvää kärsimystä ja surua, kehottaa vallanpitäjiä oikeudenmukaisuuteen ja huolenpitoon alamaisistaan. Hän uudisti gaseelia tekemällä siitä sisällöltään ja muodoltaan helpommin ymmärrettävän. Füzulin teoksissa on runsaasti myös sufilaisia aineksia, vaikka hän ei kuulunutkaan mihinkään sufilaisveljeskuntaan. Runoilijan filosofisista teoksista merkittävimpiä on kasidamuotoinen Ənisül- qəlb (”Sydänystävä”), joka on luonteeltaan yhteiskuntakriittinen ja feodalismin vastainen. Füzuli kirjoitti myös proosaa. Hänen ”Valitusten kirjansa” (Şikəyet-nəme) on yksi azerinkielisen taideproosan varhaisimmista muistomerkeistä. Se kuvaa satiirisesti Turkin sulttaanin Suleiman Suuren hovissa vallinnutta mielivaltaa ja ahneutta. Runoilijan merkittävin luomus on suulliseen kansanperinteeseen perustuva lyyrinen runoelma Leyli və Məcnun (”Leili ja Mädžnun”, 1536–1537). Nizamin ja muiden edeltäjiensä tavoin Füzuli muokkasi Leilin ja Mädžnunin traagisesta rakkaustarinasta itsenäisen taideteoksen. Füzulin tuotannolla oli suuri vaikutus azerbaidžanilaisen kirjallisuuden kehitykseen. Hänen merkittävin ansionsa oli azerien kansankielen muokkaaminen kaunokirjallisuuden välineeksi. ==Lähteet== ==Aiheesta muualla== * Encyclopædia Iranica: Mohammad Fozuli Luokka:Azerbaidžanilaiset runoilijat Luokka:Vuonna 1494 syntyneet Luokka:Vuonna 1556 kuolleet Luokka:Seulonnan keskeiset artikkelit
Kaliumperkloraatti

Kaliumperkloraatti (KClO4) on perkloraattisuola, jota voidaan valmistaa esimerkiksi perkloorihapon (HClO4) ja kaliumhydroksidin (KOH) neutraloitumisreaktiossa. Neutraloinnissa syntyvän suolaliuoksen pH on suurin piirtein neutraali, kun aineilla on samat konsentraatiot, sillä perkloorihappo on vahva happo ja kaliumhydroksidi on vahva emäs. Kaliumperkloraatti esiintyy värittöminä kiteinä tai valkoisena kiteisenä jauheena. :HClO4 (aq) + KOH (aq) → H2O (l) + KClO4 (aq) Kaliumperkloraatti on erittäin vahva hapetin. Tähän perustuukin sen käyttö ilotulitteisessa ja kiinteissä polttoaineseoksissa. Aine on veteen niukkaliukoista; se liukenee veteen 20 °C:n lämpötilassa 1,8 g/100 ml. Kaliumperkloraatista käytetään myös nimiä kaliumhyperkloraatti ja peroidiini. Kaliumperkloraattia voidaan käyttää kilpirauhasen ja sylkirauhasten suojaamisessa suoritettaessa aivojen dopamiinireseptoreiden gammakuvausta Parkinsonin taudin erotusdiagnostiikassa. == Aiheesta muualla == * * Vaasan keskussairaala: Aivojen dopamiinireseptoreiden gammakuvaus (Datscan) (pdf) * PubChem: Potassium perchlorate * ChemBlink: Potassium perchlorate Luokka:Kaliumyhdisteet Luokka:Perkloraatit
Pöllönkankaan koulu

Pöllönkankaan koulu on Oulun kaupungin yhtenäisperuskoulu. Oppilaat tulevat lähinnä Kuivasjärven, Oinaansuon, Kaijonrannan, Kaijonharjun ja Jylkynkankaan asuinalueilta. Pöllönkankaan ala-aste aloitti toimintansa syksyllä 1987. Aloittaessaan koulussa oli oppilaita 293, perusopetusryhmiä 12 ja opettajia 18. Syksyllä 2004 Pöllönkankaan ala-aste ja yläaste yhdistyivät 1–9-luokkien yhtenäisperuskouluksi, Pöllönkankaan kouluksi. Lukuvuonna 2015–2016 Pöllönkankaan koulussa oli 509 oppilasta: 318 alaluokkalaista ja 191 yläluokkalaista. == Lähteet == ==Aiheesta muualla== * Pöllönkankaan koulun kotisivut Luokka:Oulun peruskoulut
Yan Zi

Yan Zi () (s. 12. marraskuuta 1984, Chengdu) on kiinalainen tennispelaaja. Hän voitti pronssia naisten nelinpelissä vuoden 2008 kesäolympialaisissa, Pekingissä. Vuoden 2006 Aasian kisoissa hän voitti kultaa. Hän voitti Australian avointen tennisturnauksen nelinpelin yhdessä Zheng Jien kanssa vuonna 2006. Samana vuonna pari voitti myös Wimbledon-turnauksen nelinpelin. == Lähteet == Luokka:Kiinalaiset tennispelaajat Luokka:Kiinalaiset olympiamitalistit Luokka:Vuonna 1984 syntyneet Luokka:Elävät henkilöt
Wieland Wagner

Wieland Adolf Gottfried Wagner (5. tammikuuta 1917 Bayreuth – 17. lokakuuta 1966 München) oli saksalainen oopperaohjaaja. Hän oli säveltäjä Richard Wagnerin pojanpoika. Wieland johti Bayreuthin musiikkijuhlia yhdessä veljensä Wolfgang Wagnerin kanssa vuodesta 1951 vuoteen 1966. Hän uudisti Richard Wagnerin teosten näyttämöllepanoa monin tyylikeinoin, kuten valaistustekniikan avulla. == Lähteet == Luokka:Saksalaiset musiikkivaikuttajat Luokka:Saksalaiset oopperaohjaajat Luokka:Wagnerin suku Luokka:Vuonna 1917 syntyneet Luokka:Vuonna 1966 kuolleet
Kontiolahden Urheilijat

Kontiolahden Urheilijat (alkuperäiseltä nimeltään Niemen Veto) on kontiolahtelainen, vuonna 1956 perustettu urheiluseura, jolla on toimintaa muun muassa hiihdossa, ampumahiihdossa, suunnistuksessa ja eri ampumalajeissa. Seuran tunnetuin urheilija on ampumahiihtäjä Kaisa Mäkäräinen. Seuran toimisto sijaitsee Kontiolahden ampumahiihtokeskuksessa. Seura on järjestänyt useita ampumahiihdon kansainvälisiä arvokilpailuja ja hiihdon SM-kilpailuja. ==Lähteet== * Seuran esittely Luokka:Suomalaiset urheilun yleisseurat Luokka:Kontiolahtelaiset urheiluseurat
Kosto rajan takaa

Kosto rajan takaa () on vuonna 1986 ensi-iltansa saanut yhdysvaltalainen tieteiselokuva. Elokuvan on ohjannut ja käsikirjoittanut Mike Marvin. Pääosissa näyttelivät Charlie Sheen, Nick Cassavetes ja Sherilyn Fenn. Suomessa elokuvan ensi-ilta esiteltiin MTV3:lle 20. huhtikuuta 1993. Viitattu 6.3.2011. ==Juoni== Packard ja hänen jenginsä hallitsevat ja samalla myös terrorisoivat Arizonan aavikkokaupunkia, jossa he pakottavat ihmisiä kilpailemaan heitä vastaan "voittaakseen" autot itselleen. Yksi kilpailijoista, Jamie, kokee kuitenkin karun kohtalon, kun hän on viettämässä aikaa tyttöystävänsä Kerin kanssa. Packard haastaa Jamien kisaan, jonka hän myös voittaa epärehellisen keinoin. Packard vie auton ja antaa nuorukaisen kävellä tyttöystävänsä kanssa takaisin kotiin. Myöhemmin samana iltana Packard käy kuitenkin murhaamassa Jamien ja vie naisen itselleen. Kaksi päivää myöhemmin kaupunkiin ilmestyy nuorikainen nimeltä Jake Kesey. Hän ystävystyy Kerin ja Jamien veljen Billin kanssa. Samalla kaupunkiin on ilmestynyt salaperäinen henkilö, joka haastaa autollaan Packardin jengin yksitelleen kisoihin, joista vain toinen selviää hengissä. == Rooleissa == == Lähteet == == Aiheesta muualla == * Luokka:Vuoden 1986 yhdysvaltalaiset elokuvat Luokka:Yhdysvaltalaiset tieteiselokuvat
Nobu Naruse

Nobu Naruse ( s. 8. heinäkuuta 1984 Hakuba) on japanilainen uransa lopettanut hiihtäjä. Hän edustaa seuratasolla Gifu Hino Motors Ski Clubia. Naruse on kilpaillut maailmancupissa vuodesta 2004 lähtien. Hänen paras henkilökohtainen sijoituksensa on 23. tila Falunin 40 kilometrin kilpailusta 2009. Naruse osallistui olympialaisiin ensimmäistä kertaa vuonna 2006. Tuolloin hän sijoittui yhdistelmäkilpailussa 58:nneksi, oli 41. 15 kilometrin matkalla ja keskeytti 50 kilometrillä. Naruse voitti seuraavana vuonna Aasian kisoissa hopeaa viestissä ja sijoittui Sapporon MM-kisoissa 15 kilometrillä 52:ksi. Hän oli vuoden 2010 olympialaisissa mukana neljällä matkalla ja sai parhaan sijoituksensa parisprintistä, jossa hän hiihti Yuichi Ondan kanssa sijalle 13. Naruse voitti vuoden 2011 Aasian kisoissa kolme hopeamitalia ja osallistui MM- kisoihin, joissa hän oli maansa kuudenneksi sijoittuneessa viestijoukkueessa ja kilpaili kolmella henkilökohtaisella matkalla. == Lähteet == Luokka:Japanilaiset maastohiihtäjät Luokka:Vuonna 1984 syntyneet Luokka:Elävät henkilöt
Spiritual Beggars

Spiritual Beggars on ruotsalainen stoner metal -yhtye. Sen perusti kitaristi Michael Amott vuonna 1992 hänen lähdettyään edeltävänä vuonna death metal -yhtye Carcassista. == Jäsenet == * Apollo Papathanasio – laulu (2010–) * Michael Amott – kitara (1992–) * Sharlee D'Angelo – bassokitara (2005–) * Ludwig Witt – rummut (1993–) * Per Wiberg – kosketinsoitin (1998–) === Entiset jäsenet === * Christian "Spice" Sjöstrand – laulu, bassokitara (1992–2001) * Roger Nilsson – bassokitara (2002–2004) * Janne "JB" Christoffersson – laulu (2002–2010) === Sessio/keikkajäsenet === * Stefan Isebring – lyömäsoittimet, kampiliirahttp://www.metalstorm.ee/bands/bandmember.php?member_id=9709 (1998) == Diskografia == === Studioalbumit === * * * * * * * * * === Livealbumit === * === Split-albumit === * === Singlet === * === DVD:t === * == Lähteet == == Aiheesta muualla == * Luokka:Ruotsalaiset metalliyhtyeet
Keltatuoksuinkivääri

Keltatuoksuinkivääri eli tuoksuinkivääri (Hedychium gardnerianum) on Himalajalla, Intiassa ja Indokiinassa luonnonvaraisena kasvava inkiväärikasvien heimoon kuuluva kasvi. Luonnollisen levinneisyysalueensa ulkopuolella se on maailmanlaajuisesti yksi haitallisimmista vieraslajeista. Se muodostaa laajoja kasvustoja ja tukahduttaa muun kasvillisuuden. Siitä on tullut ongelma muun muassa Azoreilla. == Lähteet == == Aiheesta muualla == *Afrikkanet.fi: Hedychium gardnerianum * Suomen Lajitietokeskus: Keltatuoksuinkivääri – Hedychium gardnerianum *ITIS: Hedychium gardnerianum *United States Department of Agriculture (USDA): Hedychium gardnerianum Luokka:Tuoksuinkiväärit Luokka:Yrtit
VVV – Venäjän villit videot

VVV - Venäjän villit videot oli Nelosella vuonna 2006 esitetty viihdeohjelma. Ohjelmassa nähtiin venäläisten tekemiä temppuja yms. Ohjelman tuotti Susamuru. Luokka:Suomalaiset televisio-ohjelmat Luokka:Viihdeohjelmat
Mihail Simonov

Mihail Petrovitš Simonov (19. lokakuuta 1929 Donin Rostov, Neuvostoliitto – 4. maaliskuuta 2011 Venäjä) oli venäläinen lentokonesuunnittelija, joka suunnitteli Suhoi Su-27 -hävittäjä-pommittajan, joka oli Neuvostoliiton vastaus Yhdysvaltojen F-15 Eaglelle. Neuvostoliiton hajoamisen jälkeen Simonov koordinoi 1991 koneen myyntiä ulkovalloille, jotta maa saisi kaivattua kovaa valuuttaa. Ansioistaan hän sai arvonimen Venäjän federaation sankari 1999."Герой России Симонов Михаил Петрович", Warheroes.ru Simonovista tuli lentokoneinsinööri 1950-luvulla, ja hän meni Suhoin palvelukseen 1970 apulaispääsuunnittelijaksi. Suhoin-aikanaan hän johti Suhoi Su-24 -pommikoneen ja Suhoi Su-25 -maataistelukoneen sekä Su-27:n kehittämistä. Hän oli Neuvostoliiton lentokoneteollisuuden varaministeri vuosina 1979–1983."Mikhail Simonov, 81, Designer of Soviet Air Force Workhorse, Dies", The New York Times. 14.3.2023 == Lähteet== Luokka:Neuvostoliittolaiset lentokonesuunnittelijat Luokka:Vuonna 1929 syntyneet Luokka:Vuonna 2011 kuolleet